#  **Draft DECIZIA ETAPEI DE ÎNCADRARE**

##  Nr. xxxx din xx.11.2018

Ca urmare a solicitării de emitere a acordului de mediu adresate de **SC AGRARTEAM LINE SRL,** cu sediul în loc. Timisoara, Strada Cozia, nr. 59, jud.Timis, înregistrată la APM Arad cu 11305/3265//R/10.07.2018, în baza:

* **Ordonanței de urgență a Guvernului nr. 195/2005** privind protecția mediului, aprobată cu modificări și completări prin Legea nr. 265/2006, cu modificările și completările și ulterioare;
* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
* **Ordinul nr.135/2010** privind aprobarea Metodologiei de aplicare a evaluării impactului asupra mediului pentru proiecte publice şi private,

autoritatea competentă pentru protecţia mediului APM Arad decide, ca urmare a consultărilor desfăşurate în cadrul şedinţei Comisiei de Analiză Tehnică din data de 06.06.2018, că proiectul **„CONSTRUIRE ANEXA A EXPLOATATIEI AGRICOLE – ZONA DEPOZITARE CIRESE”** propus a se realiza în jud. Arad, loc. Pecica extravilan - CF 313246, conform CU nr. 58/08.03.2018 eliberat de Primăria Oraşului Arad, **nu se supune evaluării impactului asupra mediului şi nu se supune evaluării adecvate.**

 Justificarea prezentei decizii:

 **I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

 a) proiectul se încadrează în prevederile Hotărârii Guvernului nr. 445/2009 **Anexa nr. 2 pct 1.lit. c)** proiecte de gospodărire a apelor pentru agricultură, inclusiv proiecte de irigaţii şi desecări;

 b) proiectul nu se va implementa într-o arie naturală protejată, sit Natura 2000 sau în vecinătatea acestora

***1.Caracteristicile proiectului.***

***a) Mărimea proiectului.***

Se propune construirea unei hale de depozitare si conditionare cirese, prevazuta cu facilitatile si utilitatile necesare functionarii in parametrii optimi.

Accesul in teren se realizeaza din Dc1340, drum comunal care leaga localitatea Turnu de localitatea Varias – pe De 1339 situata in extravilanul localitatii Turnu si aflata in proprietatea primariei Pecica.

Proiectul propus va cuprinde:

- Hala de depozitare si conditionare - constructie pe un singur nivel, cu o suprafaţă construită de 495 mp. Structura de rezistenţă din profile de otel, va fi formata din cadre (stalpi si grinzi) cu deschiderea de 18 m interax, dispuse in travei cu latimea de 6 m. Cadrele vor fi fixate cu carcase metalice in fundaţii izolate din beton armat, formate din bloc de fundare si cuzinet.

- Platforma betonata acoperita in suprafata de 269 mp care asigura adapostirea unora din utilajele de exploatare, containerul birou sef ferma si containerul cu spatiul pentru comercializare.

- Platforma betonata pentru circulatii**,** in suprafata de **43**0 mp**,** destinata manevrarii si stationarii utilajelor,si manipularii marfii

- Alimentarea cu apă a halei se va realiza din forajul propus pe amplasament. Forajul va fi prevazut cu contor, electropompa submersibila, filtru si camin de vizitare ingropat;

- Alimentarea cu energie electrica a haleise face din postul de transformare propus la limita de proprietate, prin racord de cablu subteran. Postul de transformare va fi racordat cu o LEA 20kv in lungime de 48 ml, la reteaua de distributie existenta, aflata langa proprietate. Solutia tehnica de racordare va fi stabilita de catre ENEL in baza documentatiei depusa de beneficiar pentru obtinerea av izului de racordare.

- Canalizarea menajera **-**  apele menajere provenite de la grupurile sociale aferente halei de depozitare si conditionare alune se colecteaza printr-o retea interioara de canalizare formata dintr-o conducta din PVC cu Dn= 110 mm si L= 15 ml pana la un bazin vidanjabil, ingropat, cu V= 8 mc. De aici apele menajere vor fi evacuate prin vidanjare de catre SC Compania de Apa Arad SA – sector Pecica cu care firma va incheia un contract de prestari servicii. În prima etapă de dezvoltare a proiectului va fi utilizată toaleta ecologică.

- Împrejmuire teren cu gard pe o lungime de 252 ml.

- Instalarea reţelei electrice şi achiziţionarea echipamentelor necesare functionarii.

***b) cumularea cu alte proiecte:***

În vecinătatea investiţiei sunt parcele agricole pe toate laturile.

Vecini conform cadastru: la Nord – Ps1336, la Est – A1337/5, la Sud – De 1339, la Vest – A 1337/7

***c) utilizarea resurselor naturale:*** în etapa de realizare a lucrărilor se vor utiliza agregate minerale la împrejmuiri, cu impact temporar şi redus asupra mediului. Pentru realizarea investiţiei materialele de construcţii necesare vor fi asigurate prin grija constructorului de la diverse societăţi.

La punerea în funcţiune se vor utiliza resurse naturale: apa pentru irigare şi în scop igienico sanitar. Alimentarea cu apă a instalaţiei de irigare se va realiza din foraj.

***d) producţia de deşeuri:***

- deşeurile menajere rezultate în perioada de plantare, vor fi eliminate prin societăţi autorizate;

- pe perioada de funcţionare deşeurile menajere vor fi colectate în pubele; deşeurile vegetale vor fi compostate sau valorificate energetic la terţi.

***e) emisiile poluante, inclusiv zgomotul şi alte surse de discomfort:***

- temporar, lucrările de construcţie vor genera zgomot, pulberi, emisii de la motoarele excavatorului, a mijloacelor de transport materiale.

***f) riscul de accident, ţinându-se seama în special de substanţele şi de tehnologiile utilizate:*** - se vor folosi produse de fertilizare şi protecţia plantelor în vederea combaterii bolilor şi dăunătorilor, agreate pentru culturile ecologice, cu respectarea modului de depozitare, manipulare şi utilizare. Titularul de proiect va lua masuri în vederea prevenirii accidentelor.

Datorită cultivării ciresului în cultură ecologică, beneficiarul nu poate administra ingrasamintele chimice recomandate, caz in care poate suplimenta dozele de gunoi de grajd. Gunoiul de grajd se administreaza în doze variabile în funcţie de: conţinutul solului în materie organică, cantitatea de argilă din sol şi de indicele de azot (intre 20 si 30 t/ha - gunoi semifermentat).

***g) riscurile pentru sănătatea umană (de ex. din cauza contaminării apei sau a plouării atmosferice):***

- pentru proiect a fost emisă de către Direcţia de Sănătate Publică a Judeţului Arad Notificarea de asistenţă de specialitate nr. 716/.07.2018.

***2. Localizarea proiectelor:***

***2.1. utilizarea existentă a terenului;***

- arabil în extravilan, loc. Pecica – CF 313246 Pecica, conform CU nr. 58 / 08.03.2018 eliberat de Primăria Oraşului Pecica.

***2.2. relativa abundenta a resurselor naturale din zona, calitatea si capacitatea regenerativa a acestora****:-* proiectul nu afectează terenurile învecinate din zonă.

**a)** zonele umede: - amplasamentul nu se situează în zone umede.

**b)** zonele costiere: - amplasamentul nu se situează în zone costiere.

**c)** zonele montane şi cele împădurite: - amplasamentul nu se situează în zone împădurite.

**d)** parcurile şi rezervaţiile naturale: -amplasamentul nu se situează în rezervaţii naturale.

**e)** ariile clasificate sau zonele protejate prin legislatia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc.: -nu este cazul.

**f)** zonele de protecţie specială, mai ales cele desemnate prin O.U.G nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului national - Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotararea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: - proiectul nu se va implementa în zonele de protecţie specială.

**g)**ariile în care standardele de calitate a mediului stabilite de legislaţie au fost deja depăşite: - nu este cazul.

**h)**ariile dens populate: - nu este cazul.

**i)**peisajele cu semnificaţie istorică, culturală şi arheologică: - nu sunt în zona studiată.

***3. Caracteristicile impactului potenţial:***

**a)** extinderea impactului: aria geografică şi numărul persoanelor afectate

- impactul nu se va manifesta în afara amplasamentului;.

**b)**natura transfrontiera a impactului: -nu este cazul.

**c)**mărimea şi complexitatea impactului;

- în perioada realizării proiectului: impact redus;

- în perioada funcţionării: se consideră că impactul asupra mediului va fi nesemnificativ în cazul în care se vor respecta prevederile din proiect şi condiţiile impuse prin prezentul act;

**d)**probabilitatea impactului;

- impact cu probabilitate redusă atât pe perioada realizării investiţiei cât şi după darea în folosinţă având în vedere argumentele menţionate la punctele 1 şi 2;

**e)**durata, frecventa şi reversibilitatea impactului: - impact reversibil.

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- investiţia menţionată mai sus **nu** intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi a faunei sălbatice, cu modificările şi completările ulterioare.

Proiectul propus nu necesită parcurgerea celorlalte etape ale procedurii de evaluare adecvată.

**Condiţiile de realizare a proiectului:**

- respectarea documentaţiei depuse la A.P.M. Arad şi a tututror condiţiile impuse prin actele de reglementare/administrative emise de autorităţile competente implicate,

- aplicarea îngrăşămintelor se va face cu respectarea Planurilor de fertilizare şi a prevederilor Ordinului comun nr. 242/197 din 2005 al MMGA şi MAPDR, urmărindu-se ca doza limită pentru încărcarea cu azot să nu depăşească 250 kg/ha de N total pe fâneţe şi 170 kg/ha de N total pe terenurile arabile.

- titularul proiectului are obligaţia de a notifica în scris A.P.M. Arad despre orice modificare sau extindere a proiectului survenită după emiterea deciziei etapei de încadrare şi anterior emiterii aprobarii de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, în conformitate cu prev. art.39 si art.40 din Ord. 135/2010,

-răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului revine în întregime titularului proiectului.

- respectarea legislaţiei de mediu în vigoare:

**~** O.U.G. nr.195/2005 privind protecţia mediului, cu modificările şi completările ulterioare,

 **~** Legea nr. 211/2011 (r1) privind regimul deşeurilor,

**~** Legea nr. 104/2011 privind protecţia atmosferei,

**~** Ordinul nr. 119/2014 pentru aprobarea Normelor de igienă şi sănătate publică privind mediul de viaţa al populaţiei cu modificările ulterioare,

**~** H.G. nr. 930/2005 aprobarea Normelor speciale privind caracterul si mărimea zonelor de protecţie sanitară şi hidrogeologică.

*- s*curtarea duratei de execuţie a proiectului pentru diminuarea duratei de manifestare a efectelor negative asupra factorilor de mediu şi asupra populaţiei din zonă;

- este interzisă orice deversare de ape uzate, efluenţi lichizi, reziduuri sau deşeuri de orice fel în apele de suprafaţă sau subterane, pe sol sau în subsol,

- se vor lua măsuri pentru îndepărtarea de pe teren a deşeurilor nepericuloase rezultate în urma lucrărilor,

- se vor lua măsuri de prevenire a poluării solului, subsolului şi apelor cu produse poluante existente pe şantier (carburanţi, lubrifianţi, etc");

* deşeurile vegetale vor fi compostate sau valorificate energetic la terţi;
* alte tipuri de deşeuri rezultate din lucrările de construire vor fi colectate pe categorii şi eliminate prin societăţi autorizate;
* nu se va degrada mediul natural sau amenajat prin depozitări necontrolate de deşeuri de orice natură;

- la terminarea lucrărilor terenul neocupat va fi curăţat şi readus la starea initială,

- deşeurile menajere din organizarea de şantier se vor depozita într-un spaţiu special amenajat, urmând să fie transporlate la un depozit de deşeuri solide nepericuloase autorizat,

- deşeurile din materiale reciclabile vor fi predate unităţilor autorizate în colectarea şi valorificarea acestor tipuri de deşeuri,

* alte tipuri de deşeuri rezultate din lucrările de construire vor fi colectate pe categorii şi eliminate prin societăţi autorizate;
* nu se va degrada mediul natural sau amenajat prin depozitări necontrolate de deşeuri de orice natură;

- se va realiza o stropire corespunzătoare a drumului de acces, în vederea reducerii cantităţii de pulberi sedimentabile.

**Se vor respecta prevederile actelor de reglementare/punctelor de vedere sau alte acte administrative emise de alte autorităţi, care au stat la baza emiterii prezentei decizii.**

**Documentaţiaconţine:**

* Notificarea nr. 11305/3265//R/10.07.2018,
* Planşe anexe la Certificatul de urbanism,
* Chitanţa nr.33457/10.07.2018 privind tariful de mediu,

- Decizia etapei de evaluare iniţială 12386 din 26.07.2018,

- Chitanţa nr. 34093/03.09.2018 privind tariful de mediu privind etapa de încadrare a proiectului în procedura de evaluare a impactului asupra mediului,

- Memoriu de prezentare,

- Planşe anexe la memoriu de prezentare,

 - Anunţ public privind depunerea solicitării de emitere a acordului de mediu afişat pe site-ul APM Arad în data de 11.09.2018,

- Anunţ public privind depunerea solicitării de emitere a acordului de mediu publicat în cotidianul " Glasul Aradului" din 14.09.2018,

- Listele de control,

- Procesul verbal nr.15357/19.09.2018, întocmit în baza şedinţei Comisiei de Analiză Tehnică,

**Actele/avizele emise de autorităţile implicate:**

- Certificatul de Urbanism nr. 58/08.03.2018 eliberat de Primăria Arad,

- extras de Carte Funciara CF 313246 Pecica;

- Notificare nr. 716/07.2018 emisă de către Direcţia de Sănătate Publică a judeţului Arad;

- Aviz de Gospodărire a Apelor nr. 101/19.10.2018, emis de către AN Apele Române – Administraţia Bazinală de Mureş;

- Punct de vedere nr. 8844/18.07.2018 emis de către DSVSA a judeţului Arad;

- Acordul de principiu nr. 167/06.09.2018 emis de ANIF Arad;

- Anunţ public privind decizia etapei de încadrare publicat în cotidianul "Glasul Aradului", din 05.10.2018,

- Anunţ public privind publicarea proiectului Deciziei etapei de încadrare, afişat pe site-ul APM Arad în data de 02.10.2018,

**Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului revine în întregime titularului proiectului.**

**În cazul în care proiectul suferă modificări, titularul este obligat să notifice în scris autoritatea publică pentru protecţia mediului emitentă asupra acestor modificări.**

 **Prezenta decizie este valabilă pe toată perioada punerii în aplicare a proiectului.**

 **Prezenta decizie nu exonerează de răspundere proiectantul şi constructorul in cazul producerii unor accidente în timpul execuţiei lucrărilor.**

**Până la adoptarea unei decizii de către autoritatea competentă, este interzisă desfăşurarea oricărei activităţi sau realizarea proiectului, planului sau programului, care ar rezulta în urma modificărilor care fac obiectul notificării (potrivit art. 16, alin. 5, din O.U.G. nr. 195/2005, privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare).**

**La finalizarea lucrărilor şi înainte de punerea în funcţiune se va anunţa APM Arad.**

 **Nerespectarea prevederilor prezentului act atrage suspendarea şi anularea acestuia, după caz.**

 **Prezena decizie conţine 6 (sase) de pagini şi a fost redactată în 2 exemplare originale.**

 **Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.**

**DIRECTOR EXECUTIV**

Dana Monica **DĂNOIU**

Şef Serviciu A.A.A.

Adina **ORĂŞAN**

Întocmit,

Carmen **MICU**